آر اے نکلسن

آر اے نکلسن (پیدائش: 18 اگست 1868ء — وفات: 27 اگست 1945ء) ایک ممتاز انگریز مستشرق تھا۔ جو اسلامی ادب اور اسلامی تصوف دونوں کا عالم تھا، اسے انگریزی زبان میں وسیع پیمانے پر عظیم ترین رومی سکالرز اور مترجمین میں سے شمار کیا جاتا ہے۔

 زندگی 

ہینری ایلن نکلسن ایک ماہر حجریات (ماہرِقدیم حیاتیات) کا بیٹا، آر اے نکلسن، کیگلے، مغربی یارکشائر، انگلینڈ میں پیدا ہوا اور چیسٹر، چیشائر میں فوت ہوا۔ اُس نے یبرڈین یونیورسٹی اور ٹرینیٹی کالج، کیمبرج سے تعلیم حاصل کی اور پھر1901ء سے 1902ء یونیورسٹی کالج لندن میں فارسی زبان کے پروفیسر رہے، اُس کے بعد 1902ء سے 1926ء تک فارسی کے لیکچرر کے طور پر خدمات سر انجام دیں۔ پھر کیمبرج میں 1926ء سے 1933ء تک ْعربی کے سر تھامس ایڈمز کے پروفیسر ‘ رہےH. A. R. Gibb, ‘Nicholson, Reynold Alleyne (1868–1945)’, rev. Christine Woodhead, Oxford Dictionary of National Biography, Oxford University Press, 2004 accessed 24 Oct 2016 Reynold Alleyne Nicholson (1868–1945): doi:10.1093/ref:odnb/35230۔ انھیں اسلامی ادب اور اسلامی تصوف میں ایک معروف عالم تصور کیا جاتا ہے۔ اُس نے اسلامی مطالعات پر ایک دیرپا اثر چھوڑا ہے۔ وہ تصوف پر لکھے ہوئے ضخیم ذخائر کو عربی، فارسی اور عثمانی ترکی سے انگریزی زبان میں ترجمہ کرنے میں ماہر تھا۔ نکلسن نے دو بہت بااثر کتابیں تصنیف کیں :
 (1907) Literary History of The Arabs
 (The Mystics of Islam (1914

 رومی پر کام 

نکلسن کا شاہکار، مثنوی مولانا روم پر ان کے کام تھا۔ یہ کتاب 1925ء سے 1940ء تک آٹھ جلدوں میں شائع ہوئی۔ انھوں نے مثنوی کے پہلے اہم فارسی ایڈیشن کو ڈھونڈا، انگریزی میں جتنا بھی کام رومی پر ہوا تھا، اس میں سے، سب سے پہلے مکمل ترجمہ اور تشریح نکلسن نے کی۔ لہٰذا اس کا کام دنیا بھر میں رومی تعلیمات کے میدان میں سب سے زیادہ مؤثر رہا۔

 اقبالیات 
مرکزی صفحہ اقبالیات

پھر شاعرِ مشرق محمد اقبال کے ایک استاد ہونے کے ناطے، نکلسن نے اقبال کی پہلی فلسفیانہ فارسی شاعری کی کتاب اسرارِخودی کا انگریزی میں ترجمہ The Secrets of the Self کے عنوان سے کیا۔

پروفیسر رینالڈ ایلیین نکلسن۔ نکلسن علامہ اقبال کے بی اے کے تحقیقی مقالہ کے ایک ممتحن تھے۔ اقبال کے یورپ میں قیام کے زمانے میں نکلسن لیکچرار فارسی تھے اور اسلامی تصوف اور رومی پر سند مانے جاتے تھے۔ نکلسن نے مثنوی معنوی‘ دیوانِ شمس تبریز‘ تذکرۃ الاولیا اور کشف المحجوب کا انگریزی ترجمہ بھی کیا تھا۔ علامہ اقبال کی پہلی شعری تصنیف 'اسرار خودی' کا انگریزی ترجمہ بعنوان The Secrets of the Self بھی کیا جو 1920 میں لندن سے شائع ہوا تھا۔ اس ترجمہ کی بدولت علامہ اقبال کی شہرت یورپ بھر میں پھیلی۔ پروفیسر ڈکنسن نے جب علامہ اقبال کے تصورِ خودی پر اعتراضات کیے تو علامہ نے اپنے ایک مکتوب بنام نکلسن مورخہ 24 جنوری 1921 کو تمام اعتراضات کے جوابات تحریر کیے اور یہ ثابت کیا کہ اُن کی فکر کا مآخذ قرآنِ حکیم ہے نہ کہ یورپی مفکرین کے افکار۔(تحریر و تحقیق: میاں ساجد علی‘ علامہ اقبال سٹمپ سوسائٹی)

 دیگر اہم تراجم 
 داتا علی ہجویری کی کشف المحجوب
 مثنوی مولانا روم اور دیوانِ شمس
 ابنِ عربی کی ترجمان الاشواق

 وفات 
پروفیسر نکلسن کا انتقال 27 اگست 1945ء کو ہوا۔(تحریر و تحقیق: میاں ساجد علی‘ علامہ اقبال سٹمپ سوسائٹی)

 مزید دیکھیے 
 مولانا جلال الدین محمد بلخی رومی
 عارفانہ کلام
 اسرار خودی
 محمد اقبال
 فارسی ادب
 عمر خیام
 ابن عربی
 شیخ فرید الدین عطار

 حوالہ جات 

زمرہ:1868ء کی پیدائشیں
زمرہ:1945ء کی وفیات
زمرہ:انگریز مستشرقین
زمرہ:برطانوی علمائے اسلام
زمرہ:برطانوی ماہرین عربیات
زمرہ:برطانوی مترجمین
زمرہ:علماء علوم اسلامیہ
زمرہ:ماہرین اقبالیات
زمرہ:ماہرین ایرانیات
زمرہ:ماہرین مولانا رومی
زمرہ:مستشرقین
زمرہ:ٹرینیٹی کالج، کیمبرج کے فضلا
زمرہ:ایبرڈین یونیورسٹی کے فضلا
زمرہ:کیمبرج یونیورسٹی کے فضلا
زمرہ:برطانوی شخصیات
زمرہ:اسلامی باطنیت
زمرہ:عربی زبان کے مترجمین
زمرہ:فارسی سے مترجمین
زمرہ:انگریزی میں مترجمین